钦定古今图书集成/明伦汇编/氏族典/第227卷 > 杨汪
## 钦定古今图书集成/明伦汇编/氏族典/第227卷 > 杨汪

按《隋书杨汪传》：“汪字元度，本弘农华阴人也。曾祖顺，
徙居河东。父琛，仪同三司。汪少凶疏，好与人斗拳，长
更折节勤学。解褐周冀王侍读，累迁夏官府都上士。
及高祖居相，引知兵事，迁掌朝下大夫。高祖受禅，赐
爵平乡县伯，历尚书司勋、兵部二曹侍郎。后历荆、洛
二州长史。每听政之暇，必延生徒讲授，时人称之。数”
年，拜尚书左丞。炀帝即位，守大理卿。岁馀，拜国子祭
酒。大业中，出为梁郡通守。炀帝崩，王世充推越王侗
为主，征拜吏部尚书，颇见亲委。及世充僭号，汪复用
事。世充平，以凶党诛死。